b'\n_START_ARTICLE_\nKikkuli\n_START_PARAGRAPH_\nKikkuli oli Mitannissa asunut hevoskasvattaja ja -kouluttaja heettil\xc3\xa4isten Uuden kungaskunnan aikana noin 1400 eaa. pronssikaudella. H\xc3\xa4nen etninen taustansa on voinut olla hurrilainen, koska suurin osa Mitannin asukkaista olivat hurrilaisia. Toisaalta, h\xc3\xa4n on my\xc3\xb6s voinut olla indoiranilainen, sill\xc3\xa4 Mitannin johtava eliitti oli pohjoisesta tullutta Indoarjalaisen migraation v\xc3\xa4ke\xc3\xa4. Heid\xc3\xa4n hevosenkasvatusopit ja sotavaunujen k\xc3\xa4yt\xc3\xb6n strategiat nostivat Mitannin alueen suurvaltojen joukkoon. H\xc3\xa4nen kirjoittama hevosen hoito-opas on s\xc3\xa4ilynyt nykyp\xc3\xa4iviin asti heettinkielisin\xc3\xa4 kopioina. Teksti on merkitt\xc3\xa4v\xc3\xa4, koska se kuvaa hyvin yksityiskohtaisesti mitannilaista sotavaunuihin tarkoitettujen hevosten kasvatusta ja koska se on ollut laaja ja sanastoltaan merkitt\xc3\xa4v\xc3\xa4 teksti indoeuroppalaisessa kielitieteess\xc3\xa4. Tekstiss\xc3\xa4 h\xc3\xa4n esittelee itsens\xc3\xa4 arvonimell\xc3\xa4 "Mitannin maan mestari hevoskouluttaja" (L\xc3\x9aA-A\xc5\xa0-\xc5\xa0U-U\xc5\xa0-\xc5\xa0A-AN-NI \xc5\xa0A KUR \xe1\xb5\x81\xe1\xb4\xbf\xe1\xb5\x81MI-IT-TA-AN-NI, miss\xc3\xa4 assussanni muistuttaa sanskriitin sanaa a\xc5\x9bva-sana-).\n_START_SECTION_\nSis\xc3\xa4lt\xc3\xb6\n_START_PARAGRAPH_\n"N\xc3\xa4in puhuu Kikkuli, Mitannin maan mestari hevoskouluttaja"(UM.MA Ki-ik-ku-li L\xc3\x9aA-A\xc5\xa0-\xc5\xa0U-U\xc5\xa0-\xc5\xa0A-AN-NI \xc5\xa0A KUR \xe1\xb5\x81\xe1\xb4\xbf\xe1\xb5\x81MI-IT-TA-AN-NI)._NEWLINE_Teksti k\xc3\xa4sittelee heetil\xc3\xa4isten sotahevosten hoitoa, joka sis\xc3\xa4lt\xc3\xa4\xc3\xa4 hevosen liikuntaa ja ruokintaa koskevia ohjeita ja joka kest\xc3\xa4\xc3\xa4 214 p\xc3\xa4iv\xc3\xa4\xc3\xa4. Tekstiss\xc3\xa4 ei mainita miten hevonen t\xc3\xa4m\xc3\xa4n j\xc3\xa4lkeen koulutettiin vet\xc3\xa4m\xc3\xa4\xc3\xa4n sotavaunuja. Mitannilaiset hy\xc3\xb6dynsiv\xc3\xa4t hevosia sotavaunujen vetoel\xc3\xa4imin\xc3\xa4 ja niiden avulle heid\xc3\xa4n sotataktiikkansa oli ylivoimainen. He laajensivat valtakuntansa aluetta k\xc3\xa4sitt\xc3\xa4m\xc3\xa4\xc3\xa4n alueita nykyisest\xc3\xa4 Turkista, Syyriasta, Libanonista ja Pohjois-Irakista. Kasvatus sis\xc3\xa4lsi lihasvoimaa kasvattavaa liikuntaharjoituksia, joita suoritettiin jaksoittaisina harjoitteina. T\xc3\xa4t\xc3\xa4 voidaan kutsua intervalliharjoituksena ja sit\xc3\xa4 k\xc3\xa4ytet\xc3\xa4\xc3\xa4n nyky\xc3\xa4\xc3\xa4nkin kentt\xc3\xa4ratsastuksen koulutuksessa. Siell\xc3\xa4 sit\xc3\xa4 sovelletaan urheilul\xc3\xa4\xc3\xa4ketieteess\xc3\xa4, jossa kiinnitet\xc3\xa4\xc3\xa4n huomiota esimerkiksi rasitustasoon, elektrolyyttikorvaushoitoon, Fartlek koulutukseen sek\xc3\xa4 v\xc3\xa4liajat ja toistot rytmitykseen. Se on suunnattu hevosille, joilla on paljon hitaita lihassoluja. Osa n\xc3\xa4ist\xc3\xa4 harjoitustekniikoista on kuvattu my\xc3\xb6s Kikkulin tekstiss\xc3\xa4. Kikkulin ohjeissa hevosia pidettiin talleissa, ne pestiin l\xc3\xa4mom\xc3\xa4ll\xc3\xa4 vedell\xc3\xa4, hangattiin puhtaiksi ja niille annettiin kauraa, ohraa ja hein\xc3\xa4\xc3\xa4 kolmesti p\xc3\xa4iv\xc3\xa4ss\xc3\xa4. Kikkuli kehotti antamaan hevosen ruumiinl\xc3\xa4mm\xc3\xb6n laskea ennen koulutusta. Harjoitteiden v\xc3\xa4liss\xc3\xa4 pidettiin taukoja, joissa hevonen sai rentoitua. Hevosen ravia ja laukkaa harjoiteltiin, vaikka se kytkett\xc3\xa4isiin my\xc3\xb6hemmin sotavaunujen eteen._NEWLINE_Tohtori Anne Nyland Uuden Englannin yliopistosta Sydneyst\xc3\xa4 kokeili Kikkulin ohjeita arabialaisilla hevosilla vuosina 1991 ja 1992 aikana seitsem\xc3\xa4n kuukauden ajan.\n_START_SECTION_\nMerkitys\n_START_PARAGRAPH_\nKikkulin teksti paljastavat monien hevoskoulutuksen termien indoarjalaisen taustan. Siksi on oletettu my\xc3\xb6s, ett\xc3\xa4 sotavaunujen taistelijaa (engl. chariot warrier) tarkoittava sana mariannu olisi hurrilainen sana. Se olisi muodostunut alkuosasta *marya (indoarjal. nuori mies) ja loppuosasta nominaalimuodon p\xc3\xa4\xc3\xa4tteest\xc3\xa4 -nnu, joka tekee siit\xc3\xa4 hurrilaisen johdoksen. Mariannulla on siten indoarjalainen etymologia, ja sit\xc3\xa4 anatolialaiset, alalahit, ugaarit, syyrialaiset ja egyptil\xc3\xa4iset.'